Nyopet ya iku tumindak colong-jupuk barang duweke liyan, kanthi njupuk barang kang duwé aji (upamané dhuwit, dompet, jam tangan, henpon, lsp) kang digawa wong liya, nanging tanpa dimangerteni wong sakiwa tengene. Lumrahé copet nindakaké lelakone ing papan kang rame lan akèh wong, kaya ta ing tengah pasar, terminal utawa ing ndhuwur bis. Amarga kapinterane njupuk barang tanpa dimangerteni wong sakiwa tengene, akèh-akèhé wong kang kecopetan mangerti yèn barange wis ilang sawatara wektu sawisé kecopetan.